RÀDIO NOVA CONVOCA EL XVIè CONCURS DE CONTES A LA RÀDIO – Vols Llegir?\nRÀDIO NOVA CONVOCA EL XVIè CONCURS DE CONTES A LA RÀDIO\nPosted by volsllegir on 5 de maig de 2014 0 Comments\nVLLG? / PARTICIPACIÓ\nL’emissora local de Vilanova del Camí ha aprofitat la Diada per donar a conèixer les bases del XVIè Concurs de Contes a la Ràdio. Des de fa setze anys, aquesta convocatòria anima a infants, joves i adults a explorar la seva creativitat literària en el format de relat breu. L’organitza un any més Ràdio Nova amb les col·laboracions de patrocinadors fidels des de fa moltes edicions com APP Informàtica – IT Anoia, Magatzems Angelina, Cal Rubio i Repher. Aquest any, també compta amb nous col·laboradors com Mg Comunicació i El Cangur.\nAl certamen podran concórrer totes aquelles narracions escrites en català o castellà, de tema lliure, l’extensió de les quals no superi les 5 pàgines a una sola cara i amb lletra Arial 12 o equivalent, a doble espai.\nEl concurs estableix una categoria infantil amb tres premis Escolars de 1r i 2n de primària, Escolars de 3r i 4t de primària i Escolars de 5è i 6è de primària; dotats amb un val de 50 € per canviar a Magatzems Angelina.\nA la categoria juvenil, hi podran concursar els alumnes de 1r i 2n d’ESO, per una banda , i per l’altra, els joves de 14 a 18 anys. En aquest cas el premi és un val de 80 € per canviar a APP Informàtica.\nI també és manté el premi a la categoria d’adults, dotat en 150 € en efectiu.\nA més aquest any, amb motiu del 30 aniversari de Ràdio Nova hi ha un premi extra en la categoria d’adults que rebrà un Pack Experiència per gaudir d’un sopar o una nit d’hotel.\nEl termini per presentat els contes és el dia 2 de juny. El lliurament es pot fer a Ràdio Nova a la plaça dels Horts, 1 2n pis- 08788 Vilanova del Cami; o també per correu electrònic: contes@radionova.cat enviant un correu en blanc amb dos documents adjunts amb el conte i el nom del conte seguit de la paraula plica que contindrà les dades personals.\nCom cada any, les obres hauran de ser inèdites, és a dir, que no s’hagin publicat amb anterioritat, i que tampoc no hagin estat presentades en altres edicions, o premiades en cap certamen.\nEl lliurament des premis es farà en el decurs d’una festa a Can Papasseit, el 12 de juny a les 5 de la tarda, a Can Papasseit. L’acte acabarà amb un berenar de coca i xocolata gentilesa de pastisseria Cal Rubio i Repher, la botiga de reparació de calçat.\nFont/enllaç: Serveis Informatius – Ràdio Nova\nArticle/post 1053 – Vols llegir? – Ràdio Nova\n2014actualitat. notíciesconcursContesparticipacióràdio novavilanova del camí


Vilafranca del Penedès | 04-06-2021 19:30 h. fins 01-07-2021\nEl proper divendres 4 de juny s’inaugurarà al vestíbul de l’Espai Jove La Nau l’exposició dels treballs presentats al concurs de calendaris del 8M-Dia Internacional de les Dones organitzat per la regidoria d’Igualtat de l’Ajuntament de Vilafranca.\nAquesta exposició recull els 52 calendaris que es van presentar en l’edició d’enguany del concurs de calendaris, amb el lema “Abraçades des de la sororitat”.\nA la inauguració s’ha convidat totes les artistes de les obres presentades i l’exposició està organitzada pels serveis d’Igualtat i de Joventut. Hi seran presents els regidors respectius, Miquel Medialdea i Montse Arroyo. Durant l'acte, es farà una lectura de textos feministes escrits pels joves Alexis Cruz i Maria Rodríguez, joves vinculats a La Nau.\n'exposició es podrà visitar a l'Espai Jove La Nau del 4 de juny al 30 de setembre en l'horari d'obertura de l'equipament: tardes de dilluns a divendres de 17 a 21h i dissabtes matí de 10 a 14h. Durant període d'estiu, del 21 de juny al 10 de setembre, l'horari passa a ser de dilluns a divendres de 10 a 14h i de 17 a 21h de dilluns a divendres i els dissabtes a la tarda de 17 a 21h.\nA l’acte d’inauguració caldrà assistir-hi amb reserva prèvia per controlar els aforaments i vetllar pel compliments de les mesures de seguretat. Les persones interessades en assistir a l'acte poden contactar amb el Servei d'Igualtat a través dels correus lgtbi@vilafranca.org o siad@vilafranca.org


Intervenen gairebé 4.000 plantes de marihuana a la Ribera d'Ebre\nDues persones han estat detingudes per delictes contra la salut pública\nGairebé 4.000 plantes de marihuana decomissades a l'Ebre | ACN\nEls Mossos d'Esquadra han intervingut 3.788 plantes de marihuana en diversos municipis de la comarca de la Ribera d'Ebre, entre els mesos de juny i octubre. De les quatre plantacions intervingudes, els agents han detingut a dues persones com a responsables de dues d'elles. En aquest sentit, els Mossos segueixen investigant per establir l'autoria i responsabilitat de les dues plantacions restants.\nDecomissen 3.788 plantes de marihuana a la Ribera d'Ebre\nLes plantacions de marihuana s'han intervingut a Vinebre, la Torre de l'Espanyol, Tivissa i Riba-roja d'Ebre, on hi havia una plantació en cada un dels municipis. La primera de les intervencions va ser a Vinebre, a finals del mes de juny. En aquest cas, els Agents Rurals van avisar que hi havia 2.393 plantes de marihuana en una finca rural del municipi, però els Mossos no van trobar al responsable, per la qual cosa encara ho estan investigant.\nMolt a prop d'aquesta finca, però ja en el terme municipal de la Torre de l'Espanyol, s'hi van trobar 1.166 plantes de cànnabis. Aquesta també va ser trobada pels Agents Rurals. La investigació dels Mossos va servir per localitzar l'autor, un home de 39 anys i veí de l'Arboç, el qual va ser detingut després d'escorcollar el seu domicili on van localitzar indicis que l'incriminaven.\nA finals del mes de setembre, els Mossos van trobar 139 plantes de marihuana a Tivissa, en una zona boscosa i de molt difícil accés. Els agents van trobar al propietari de la finca, el qual va declarar desconèixer la seva existència, per tant, la investigació continua oberta per determinar l'autoria dels fets.\nA principis d'aquest mes d'octubre, es van localitzar 90 plantes de marihuana a Riba-roja d'Ebre, situades en dos llocs diferents amb un sistema de reg gota a gota. A més, en una tenda de campanya, on el responsable l'utilitzava per assecar el cànnabis, s'hi van trobar 16 quilograms de cabdells ja assecats i preparats per al consum. El detingut és un home de 23 anys, de nacionalitat anglesa i veí de Riba-roja d'Ebre.\n#detenció #droga #Mossos d'Esquadra #Ribera d'Ebre


Maneta d'Espanya a Romania i ja és cap de sèrie per a l'Eurocopa (5-0)\nLa selecció espanyola ha superat amb comoditat Romania (5-0) i ha complert l'últim objectiu. Els de Robert Moreno havien de guanyar aquest dilluns en l'últim partit classificatori de l'Eurocopa de 2020 per ser una de les sis millors seleccions europees i, per tant, ser cap de sèrie i ho han aconseguit.\nEspanya, molt superior\nUn dels jugadors seguits pel Barça, Fabián Ruiz, ha estat l'autor del primer gol de la nit al Wanda Metropolitano. Els espanyols han mostrat un gran joc davant Romania, que no podia capgirar la situació d'inferioritat.\nGerard Moreno ha estat un dels que més ha brillat i és que l'experico ha signat un doblet que confirma el seu gran moment. La primera part no podia finalitzar de la millor manera i és que la Roja ha pogut ampliar el marcador gràcies un gol en pròpia porta. Oyarzabal ha tancat el lluminós amb una gran diana en el temps afegit.\nEl que significa ser cap de sèrie és que Espanya evitarà rivals grans en l'inici de l'Eurocopa. Una de les curiositats de la nit ha estat que la Federació de Futbol ha volgut homenatjar la Guàrdia Civil pels seus 175 anys.


Saviesa, humilitat i discreció - Regió7\nSaviesa, humilitat i discreció\nL'inici del fragment que l'evangelista Mateu ens reporta a 2,1-12 i que llegim aquest diumenge, fa referència a un fet excepcional en la història de la Humanitat: el naixement de Jesús a Betlem; i tot seguit continua el relat que gira a l'entorn de la visita d'uns Savis d'Orient per adorar l'Infant.\nMateu, textualment ens diu que «Després que Jesús va néixer a Betlem de Judea, en temps del rei Herodes, vingueren uns Savis d'Orient... llavors l'estrella que havien vist sortir a l'Orient començà a avançar davant d'ells fins que s'aturà damunt el lloc on era l'Infant. L'alegria que tingueren en veure l'estrella va ser immensa. Van entrar a la casa, veieren el nen amb Maria, la seva mare, es prostraren a terra i el van adorar. Després van obrir les seves arques, i li oferiren presents, or, encens i mirra».\nDavant d'aquest relat ens podem fer dues reflexions puntuals; la primera, per quin motiu «els Savis d'Orient» s'han convertit en «Els Reis Mags d'Orient»?, i com és que són tres?\nD'acord amb Mateu no eren ni reis ni mags, ni s'especifica el seu nombre. D'altra banda, cap dels altres tres evangelistes fan referència a aquesta situació. Per quina raó, doncs, hem anat modificant els noms i hem capgirat el sentit?\nSembla que, amb els anys, es va anar canviant llur naturalesa: els Savis d'Orient van esdevenir mags, astròlegs, i finalment, reis, amb nombre i nom inclosos: Melcior, Gaspar i Baltasar.\nLa segona reflexió, de caire més social i teològic, apunta al fet que aquests Savis d'Orient ens continuen oferint tres virtuts: la primera d'elles, la saviesa, que implica, entre altres coses, saber seguir els signes dels temps («l'estrella»); la segona, la humilitat («es prostraren a ter-ra»); i la tercera, la discreció («la tornada silent a Orient»). Virtuts que també podem associar, amb un necessari gir hermenèutic, als presents d'or, encens i mirra respectivament.\nÉs lamentable que el bellíssim relat de Mateu avui dia s'ha convertit, massa sovint, en un foragitat intercanvi de regals, en el marc d'un hiperconsumisme malaltís que, juntament amb altres factors perversos, va conduint el planeta Terra a una més que probable catàstrofe si no hi ha un veritable propòsit d'esmena, començant pels senyors i senyores que, vivint en la seva bombolla particular, amunteguen voluntat de poder, beneficis i diner a desdir.\nTanmateix també ens interpel·la a nosaltres, que sense renunciar a una celebració austera de la festa dels anomenats avui dia «Reis», d'alt voltatge emocional, ens invita sobretot a orientar-nos i a orientar a qui necessiti suport, tant en el vessant material com en el psicològic i l'espiritual, llegint acuradament els signes dels temps, sempre amb una actitud humil i, sobretot, discreta.


Ja estic mes calmat. Pro res del altra mon¡\nEnviat per Jekill and Hyde el Dij, 19/04/2007 - 16:30\nVolia dir, que tot.hom se ha desmadrat. Sobretot el mon médiatic. i menjarem aquest gol vist desde tots el prismes posibles, transaccionals i no transaccionals.\nI mentras tant, a Irak quatre pobres descerebrats, es carregaran a 100, 200 persones, o mes si poden. avui i dema i dema pasat, i en tot cas, els noticiaris estaran pendents de si es bat une data de record o no. En cas de que si, ja ens enterarem.\nI penso amb el continent Africa, i amb les miseries de Mejic i Brasil, penso que tot ho hem reduit a "tercer mon" i com ja esta clasificat, ya esta dominat.\nSeria bo, que la globalitzacio, es fes tambe en el camp de la informacio. Pro que es globalitcesin els parametres dels continguts de les noticies, que existis una uniformitat amb fer veure la realitat de les coses amb la seva crudesa, crudesa natural, no accentuan determinades posicions interesades.\nM'agrade el futboil, em var agradar el gol, pro no vui olvidarme de tot el demes.\nPer tant, ya ha pasat, mentres tot vagi com va, prefereixo seguir de mala llet.\nEstic mes alerta, per no deixarme seduir.\nUne abraçade a qualsevulgue que ho pugui entendre.


Traducció jurídica | ALPHATRAD Barcelona\nLes traduccions jurídiques de contractes, estatuts, còpies de sentències i qualsevol altre document contractual les han de fer, sobretot en aquest tipus de treballs, traductors especialitzats.\nEn aquest àmbit, la precisió i el rigor són la norma. Per això, alguns dels traductors d’ALPHATRAD són advocats estrangers inscrits en els col·legis oficials d’advocats dels països de l’àmbit de la llengua de la traducció. En qualsevol cas, les vostres traduccions jurídiques s’assignaran a professionals amb estudis de Dret o amb una llarga experiència en aquest àmbit, amb què dominen perfectament la terminologia que fan servir.\nOferim serveis de traducció legal en els camps següents:\nContractes (arres, arrendament, lloguer, compravenda, donació, treball, herència, etc.)\nComandes i lliurament\nTraducció jurídica de contractes d'importació/exportació\nCertificats diversos amb valor legal\nExtractes de registre de passatgers\nAcords de compra\nConvenis de préstec\nAcords de llicència legal\nSol·licituds de patents\nInformes de negocis\nPoders i actes notarials\nPer rebre un pressupost sense compromís, enviï'ns un correu electrònic a barcelona@alphatrad.com amb el seu document(s) i li contactarem al més aviat possible. El pressupost no té cap cost, alhora que li permetrà comprovar la qualitat del nostre servei.\nPreguntes i respostes sobre el tema de la traducció jurídica\nQuant costa una traducció jurídica?\nÉs difícil donar un preu sense veure primer els documents a traduir. El preu d’una traducció jurídica depèn de molts factors com, per exemple, l’idioma, la complexitat del vocabulari o la longitud del text original.\nExisteix un preu mínim per a les traduccions jurídiques?\nSí. Un projecte no només consisteix en la traducció, sinó que requereix altres treballs que han de ser valorats igualment a l’hora d’elaborar un pressupost. Fins i tot en el cas dels projectes més petits, com ara la redacció de correus electrònics, l’emissió de factures o la resposta a preguntes. El preu mínim d’una traducció jurídica depèn de diversos factors, com l’idioma o el termini de lliurament.\nEs tractaran confidencialment els meus documents jurídics i les meves dades personals?\nPor descomptat, tot es tractarà de manera confidencial. Si ho desitja, podem subscriure també un acord de confidencialitat.\nCom puc obtenir un pressupost per a una traducció jurídica?\nNomés haurà d’enviar una sol·licitud mitjançant el formulari per Internet o un correu electrònic juntament amb els documents o la informació sobre el volum i el tipus dels documents a traduir i el termini de lliurament desitjat. Ens posarem en contacte amb vostè immediatament i li enviarem un pressupost.


Presentació de Sorli Emocions a l’Hotel Gallery de Barcelona | La Clau -Revista gratuïta del Maresme\nPresentació de Sorli Emocions a l’Hotel Gallery de Barcelona\nSorli Emocions estarà ubicat als terrenys de Vilassar de Dalt coneguts com a Can Nolla. Comprèn dues instal·lacions separades: Sorli Emocions, que inclou un hotel, zona comercial i gastronòmica, i Sorli Sport, un centre esportiu amb zona de relax.\nL´hotel, amb categoria de quatre estrelles, tindrà 33 habitacions, 16 de les quals amb terrassa, i es convertirà en el primer del grup.\nDurant la presentació, el Director General de Superfície d’Alimentació, Julio Santos-Olmo, va destacar la singularitat del projecte i el fet de voler “democratitzar el luxe”, en una obra de 15 milions d’euros de pressupost que obrirà les seves portes el proper 21 de novembre.\nPer la seva part, l’Administradora i Directora de Màrqueting i Comunicació, Anna Sorli, va comentar que l’objectiu del centre és “emocionar a tots els visitants”, en un “espai que invita a conviure diferents experiències i que com denominador comú té les persones i el seu benestar”. També va comentar que es tracta d’una “suma d’espais que estan relacionats entre sí i on podràs gaudir dels grans i petits plaers de la vida, ningú no en sortirà indiferent”.


Un positiu obliga l'Avenida a deixar d'entrenar-se a tres dies de la Supercopa - Diari de Girona\nUn positiu obliga l'Avenida a deixar d'entrenar-se a tres dies de la Supercopa\nLes jugadores i el cos tècnic hauran de donar negatiu en una nova prova PCR per poder desplaçar-se a Bilbao, on dissabte han de jugar contra l'Uni\nm.v. 10.09.2020 | 00:17\nLes jugadores de l'Avenida, a la Copa de Castella-i-Lleó. p.A.\nLes jugadores de l'Avenida, a la Copa de Castella-i-Lleó.\nUna jugadora de l'equip júnior del Perfumerías Avenida que estava fent la pretemporada a les ordres de Roberto Íñiguez ha donat positiu per coronavirus i, a tres dies la Supercopa a Bilbao, el rival de l'Spar Girona en les semifinals de demà passat va haver de suspendre ahir els entrenaments. Ara, la resta de jugadores i membres del cos tècnic de l'Avenida hauran de tornar a passar proves PCR i, en cas que surtin negatives, podran viatjar a Bilbao. L'aparició de nous positius en la plantilla descartaria el viatge i, si la Federació Espanyola no opta per ajornar la competició, l'Spar Girona es classificaria per a la final de diumenge sense jugar.\n«Seguint les recomanacions de les autoritats sanitàries, així com el protocol de serveis mèdics i FEB, s'ha procedit a l'aïllament d'aquesta jugadora i els seus contactes estrets, i s'han suspès els entrenaments de la primera plantilla», va detallar ahir al migdia el club castellà en un comunicat.\nLa jugadora júnior que ha donat positiu va participar el passat cap de setmana en la Copa de Castella-i-Lleó que el Perfumerías Avenida va jugar contra Zamora i Bembibre que, ahir a la tarda, van anunciar que també farien proves PCR a les seves jugadores. El Zamora va suspendre un amistós que tenia programat amb el Càceres.\nLa Supercopa femenina es juga aquest any en format de Final a Quatre a Bilbao, a porta tancada, amb les dues semifinals de dissabte (Gernika - Bilbao i Perfumerías Avenida - Spar Girona) amb la final, diumenge al vespre.\nLes jugadores de l'Avenida donen negatiu i la Supercopa es podrà jugar.\nPunt final a les vacances més curtes que es recorden.


5è. Aquest curs hem fet moltes activitats diferents. | HORT ESCOLAR ECOLÒGIC\nL'entrada va ser publicada el 5è i etiquetada associacions, banc de llavors, compostador, ecosistema, enciams, flors, fruit, joc, llavors, manteniment, planter, reg per hortturo. Guarda l'enllaç permanent.\n4 pensaments sobre “5è. Aquest curs hem fet moltes activitats diferents.”\nfelipi pol m el Abril 30, 2014 a les 3:53 pm va dir:\nesta molt be tot felicitats anna\nDe Felip i Pol M de 5b\nmariona el Mai 2, 2014 a les 2:06 pm va dir:\nesta perfecte m’encanta felicitats Anna\nDe Mariona 5B\nErika el Juny 8, 2014 a les 11:37 am va dir:\nm’encanta fer hort es explendit , o has fet molt be Anna , m’alegro molt , i espero que fem moltes coses mes , anims ANNA!!\nhortturo el Juny 8, 2014 a les 7:00 pm va dir:\nHola Erika, també ens agrada molt que ho disfrutis i segur que farem moltes més coses. En tot cas ara ja coneixes el bloc que estem fent entre tots i que podeu consultar per veure totes les activitats que estem fent i proposar-ne de noves.\nUna abraçada i ens veiem per l’hort!!!!


Ensenyament impulsa un projecte transnacional per millorar l’equitat dels centres educatius | VilaWeb\nEls Mossos busqueu un conductor que ha intentat atropellar dos agents mentre fugia a Pineda de Bages\tEls Mossos busqueu un conductor que ha intentat atropellar dos agents mentre fugia a Pineda de Bages\nVueling decora un Airbus amb ciutats europees dibuixades per nens\tVueling decora un Airbus amb ciutats europees dibuixades per nens\nAMPLIACIÓ:Tensió i enfrontaments en les jornades de VOX al barri de Bonavista a Tarragona\tAMPLIACIÓ:Tensió i enfrontaments en les jornades de VOX al barri de Bonavista a Tarragona\nProtecció Civil demana prudència al litoral gironí pel temporal marítim del cap de setmana\tProtecció Civil demana prudència al litoral gironí pel temporal marítim del cap de setmana\nUn incendi d'un camió a Vilablareix obliga a tallar dos carrils de l'autopista AP-7 durant unes hores\tUn incendi d'un camió a Vilablareix obliga a tallar dos carrils de l'autopista AP-7 durant unes hores\nUna trentena de persones es mobilitzen a Lleida per mostrar el seu rebuig a la convocatòria d'un acte de VOX\tUna trentena de persones es mobilitzen a Lleida per mostrar el seu rebuig a la convocatòria d'un acte de VOX\nEnsenyament impulsa un projecte transnacional per millorar l’equitat dels centres educatius\nL'objectiu del programa, un Erasmus+, és capacitar les escoles per millorar aspectes clau com l'abandonament, l'absentisme escolar\nACN Barcelona.-El Departament d’Ensenyament, a través de la Inspecció d’Educació, ha impulsat un projecte transnacional per tal de capacitar les escoles per poder avaluar l’equitat, entesa com a millora de l’abandonament i absentisme escolar, de la convivència i de la inclusió, amb l’objectiu final d’afavorir la igualtat d’oportunitats de l’alumnat. Vuit institucions participaran al programa per crear un marc per avaluar aquesta equitat i un curs de formació per a directius escolar. El projecte té una durada de 2 anys, preveu quatre reunions per desenvolupar-lo i jornades de formació als diferents països per conscienciar als agents educatius. La iniciativa disposa d’un pressupost de 166.258 euros fins el 2019.\nLes vuit institucions participants, a més de la Inspecció d’Educació de Catalunya, són el Consell Superior d’Avaluació del Sistema Educatiu, Institut El Calamot (Gavà), The Wales Centre for Equity in Education de la University of Wales Trinity Saint David (Carmarthen. Gal·les), Inspectoratul Scolar Judetean Sibiu (Sibiu. Romania), Universitatea Lucian Blada Din Sibiu (Sibiu. Romania), Scholengroep Brussel (Brussel·les. Bèlgica), Istituto Comprensivo Casati (Muggiò. Llombardia. Itàlia) i Ufficio Scolastico Regionale per la Lombardia AT Monza e Brianza (Monza. Llombardia. Itàlia). A banda de crear el marc d’avaluació per l’equitat, el projecte es proposa desenvolupar pràctiques escolars que fomentin l’equitat en educació, capacitar els directius escolars per liderar canvis que augmentin l’equitat en els centres educatius, i promoure la conscienciació i col·laboració en la comunitat educativa per fomentar l’equitat. El projecte comptarà amb un Comitè de direcció format per un representant de cada institució, que liderarà el projecte, establirà els criteris generals, els fluxos i equips de treball, l’agenda del projecte, resoldrà possibles problemes i prendrà les decisions finals. El programa està constituït per diferents activitats generals, com pot ser la creació del marc per avaluar l’equitat, la guia metodològica per a l’avaluació de l’equitat, eines digitals, cursos de formació, i un portal web en educació. També es preveuen activitats de disseminació, un butlletí informatiu i trimestral, la web del projecte i la participació en reunions i jornades locals per difondre projectes. Entre les activitats generals però, destaquen activitats amb alumnes, com l’enregistrament de pràctiques d’equitat en els centres o activitats de conscienciació; l’Erasmus+ Corner, que és un tauler de cada institució amb informació del projecte; reunions institucionals, en què cada institució organitzarà reunions periòdiques de treball i de difusió del projecte; i l’ús d’eines digitals, com google Drive, Skype, Twitter i Moodle. Per tal d’implementar el projecte, els membres de les institucions participants duran a terme quatre reunions transnacionals. La primera, del 22 al 24 de novembre de 2017 a Itàlia, serà de diagnosi i s’hi realitzarà l’assignació de tasques i responsabilitats. El maig de 2018 es farà la primera reunió de desenvolupament a Gal·les, on es crearà el curs de formació per a directius escolars i es desenvoluparà el marc per a l’avaluació de l’equitat. La tercera, el novembre de 2018 a Romania, tractarà sobre el desenvolupament d’eines digitals i guia metodològica per a l’avaluació de l’equitat; també es farà una selecció i implementació de bones pràctiques als centres educatius. La darrera, a l’abril de 2019 a Brussel·les, s’aplicaran les eines digitals creades per avaluar l’equitat, es farà una avaluació final del projecte i es prepararan els esdeveniments multiplicadors a cada país. Al febrer de 2018 s’organitzarà un curs de formació a Barcelona per al personal de les institucions del projecte, amb l’objectiu que els membres del projecte aprofundeixin en els coneixements sobre la temàtica. El curs tindrà una durada de 5 dies, i preveu l’assistència de 30 participants, 3 participants de cada institució i 6 participants de Brussel·les. Amb aquesta actuació, el Departament d’Ensenyament referma la seva aposta per fomentar l’equitat en els centres educatius, després de la creació, el juliol, de l’Observatori de l’Equitat en el Sistema Educatiu no Universitari, un instrument de consulta i d’assessorament en l’àmbit de les polítiques educatives des de la perspectiva de l’equitat i la igualtat d’oportunitats.


Política de Privacitat - NAGRUP\nIdentitat: NAGRUP HISPANIA, S.L. (també el prestador)\nAdreça postal: Pol. Ind. Les Minetes, nau 8, 08130 Santa Perpetua de la Mogoda, Barcelona\nCorreu electrònic: hola@nagrup.com\nNAGRUP HISPANIA, S.L., com a responsable del lloc web, de conformitat amb el que disposa el Reglament (UE) 2016/679 de 27 d’abril de 2016 (RGPD) relatiu a la protecció de les persones físiques pel que fa al tractament de dades personals i a la lliure circulació d’aquestes dades i la resta de normativa vigent en matèria de protecció de dades personals, per la Directiva 2000/31/CE del Parlament Europeu i del Consell, de 8 de juny de 2000, relativa a determinats aspectes jurídics dels serveis de la societat de la informació, en particular el comerç electrònic en el mercat interior i la Llei 34/2002, de 11 de juliol, de Serveis de la Societat de la Informació i del Comerç Electrònic (LSSICE), li informa que té implementades les mesures de seguretat necessàries, d’índole tècnica i organitzatives, per a garantir i protegir la confidencialitat, integritat i disponibilitat de les dades introduïdes.\nmitjançant el formulari de comentaris en el blog: nom, email\naccés a l’àrea de clientes: per a la creació d’un compte d’usuari i que l’usuari pugui accedir, ha de ser client i l’alta a l’àrea de clients la realitzarà el prestador. Les dades d’accés li seran facilitades;\ncomentaris al blog: l’usuari podrà comentar dins de les noticies del blog, tant per plantejar qüestions com per respondre preguntes;\nLes fotografies que estiguin penjades al web són propietat de naGRUP.\nD’acord amb la, naGRUP no realitza pràctiques de SPAM, per tant, no envia correus comercials per e-mail que no hagin estat prèviament sol·licitats o autoritzats per l’Usuari. En conseqüència, en totes les comunicacions que rebrà del prestador, l’usuari té la possibilitat de cancel·lar el seu consentiment exprés per rebre les nostres comunicacions.\nNAGRUP HISPANIA, S.L pot comunicar les seves dades a les empreses del grup naGRUP: naGRUP Logistic S.L. amb CIF L702534M i domicili Social a Carretera de la Comella, 29 Edifici el Ribal AD500 – Andorra la Vella. Logipro amb CIF L706085E i domicili Social a Carretera de la Comella, 29Edifici el Ribal AD500, Andorra la Vella. naGRUP France SAS amb CIF FR 82423995042 y i domicili Social en 2 Avenue de la Saudrune, P.A. du Bois Vert, 31128, Portet sur Garonne. Totes elles, d’ara endavant denominades naGRUP.\nEl prestador facilitarà informació a les forces i cossos de seguretat sota ordre judicial o per obligació d’una norma legal, sense perjudici de poder bloquejar o cancel·lar el seu compte si pot haver-hi indicis de la comissió d’algun delicte per part de l’usuari. La informació facilitada serà només la que disposi en aquest moment el prestador.\nLa informació que vostè ens proporcioni a través d’aquest lloc web serà allotjada en els servidors de naGRUP , contractats a l’empresa GIGAS HOSTING, S.A. amb domicili social a Madrid, Avenida de Fuencarral 44, Edificio Gigas, 28108 Alcobendas i NIF A-86125218que presta el servei d’allotjament d ela web. El tractament de les dades de l’entitat es troba regulat mitjançant un contracte d’encarregat del tractament entre el prestador i aquesta empresa. En cap cas aquest encarregat del tractament subcontractarà serveis que comportin algun tractament de dades per tercers sense el nostre consentiment previ.\nCom a usuari-interessat, pot sol·licitar l’exercici dels següents drets davant NAGRUP HISPANIA, S.L presentant un escrit a l’adreça postal de l’encapçalament o enviant un correu electrònic a hola@nagrup.com, indicant com Assumpte: “PROTECCIÓ DE DADES: DRETS DELS AFECTATS” i adjuntant fotocòpia del seu DNI o qualsevol mitjà anàleg en dret, tal com indica la llei.\nL’informem que naGRUP pot tenir presència en xarxes socials. El tractament de les dades que es dugui a terme de les persones que es facin seguidores a les xarxes socials (i/o realitzin qualsevol vincle o acció de connexió a través de les xarxes socials) de les pàgines oficials de naGRUP es regirà per aquest apartat, així com per aquelles condicions d’ús, polítiques de privacitat i normatives d’accés que pertanyin a la xarxa social que procedeixi en cada cas i acceptades prèviament per l’usuari.\nnaGRUP tractarà les seves dades amb les finalitats d’administrar correctament la seva presència a la xarxa social, informant d’activitats, productes o serveis del prestador, així com per a qualsevol altra finalitat que les normatives de les Xarxes Socials permetin.\n– Que atemptin contra els drets fonamentals de les persones, faltin a la cortesia dins la xarxa, molestin o puguin generar opinions negatives dels nostres usuaris o tercers i en general qualsevol contingut que naGRUP consideri inapropiats.\nAixí mateix, naGRUP es reserva la potestat de retirar, sense previ avís, del lloc web o de la xarxa social corporativa aquells continguts que es consideren inadequats.\nEn tot cas, si Vè. remet informació personal a través de la xarxa social, naGRUP quedarà exempt de responsabilitat en relació a les mesures de seguretat aplicables a la present plataforma i l’usuari, en cas de voler conèixer-les, ha de consultar les corresponents condicions particulars de la xarxa en qüestió.\nnaGRUP es reserva el dret a modificar la present política per adaptar-la a novetats legislatives o jurisprudencials.\nEl consentiment prestat, tant pel tractament com per a la cessió de les dades dels interessats, és revocable en qualsevol moment comunicant-ho a naGRUP en els termes que estableix aquesta Política per a l’exercici dels drets. Aquesta revocació en cap cas tindrà caràcter retroactiu.\nAmb caràcter general les relacions entre naGRUP amb els Usuaris dels seus serveis telemàtics, presents en aquesta web, estan sotmesos a la legislació i jurisdicció espanyola a la qual se sotmeten expressament les parts, sent competents per a la resolució de tots els conflictes derivats o relacionats amb el seu ús, els Jutjats i Tribunals de Barcelona.


Davant d'uns resultats que no donen la majoria absoluta a cap dels partits, caldrà apostar per la cultura del diàleg per tal d'aprofundir en les reformes econòmiques i reforçar la creació d'ocupació.\n23/12/15 Antoni Abad, president de la patronal Cecot\nDesprés dels resultats de les eleccions a les Corts Generals espanyoles celebrades el passat diumenge 20 de desembre, des de la patronal catalana Cecot valorem com a fet positiu l'alt nivell de participació en aquestes eleccions, amb un increment de més d’un 5% de la participació al conjunt de Catalunya.\nNo obstant, en qualsevol escenari, des d'aquesta entitat afirmem que els empresaris i empresàries continuaran treballant per fer empresa i per fer un país més competitiu i socialment cohesionat. I esperem màxima receptivitat per part del conjunt de les forces polítiques.\nAmb tot hem recordat als partits polítics que tenen sobre la taula un document de 187 mesures i propostes empresarials que els vam facilitar abans d'eleccions, i instem al nou govern entrant a impulsar un nou pacte i un compromís a nivell nacional per emprendre les grans reformes que han quedat pendents.


L’incendi d’Artés escurça les colònies\nPortada Actualitat Opinió L’incendi d’Artés ens escurça les colònies\nL’incendi d’Artés ens escurça les colònies\nMonitor del Centre d'Esplai Xivarri\nFins i tot un esplai amb tants anys com el nostre on n'hem passat de totes les possibles, semblava gairebé impensable el que ens va succeir el passat dia 5 d'Agost.\nDesprés de 5 dies de colònies on tot havia anat rodó (tot i els problemes d'alguns mals de panxa i diarrees en nens i alguns monis) i quan començàvem a controlar la situació de salut amb una neteja exhaustiva de la casa i els terrenys, la preparació d'una dieta estricte per part de l'equip de cuiners i una atenció admirable per part dels monis cap als nostres nens, ens va arribar la notícia de què els boscos propers a la casa i als pobles del voltant començaven a cremar-se.\nQuan ens van informar que ens desallotjarien, ens vam enfrontar a una de les situacions més difícils a la que un esplai es pot enfrontar, però molt intel·ligentment, tots vam actuar en conseqüència i NINGÚ va perdre la calma, cosa molt important i difícil en una situació límit com aquesta.\nNo vam deixar que el foc ens superés i això va ser feina de TOTS. Agraïm des d'aquí la feina dels Bombers de Catalunya, dels serveis dels Mossos d'Esquadra, les autoritats locals, serveis Sanitaris i voluntaris del poble d'Artés, que van estar per ajudar-nos en tot moment, que no van deixar que cap persona patís mal i van permetre que sortíssim tots il·lesos. I sobretot, al MCECC i al nostre president Xavi Nus pel seu recolzament des del minut zero.\nPares i mares, podeu estar-ne molt orgullosos, teniu els fills més valents del món, que no s'espanten per res i saben lliurar la batalla quan toca, que saben que tot anirà bé. Uns nens que superen totes les dificultats que se'ls hi presentin, que creixen pas a pas amb situacions com aquesta i que es cuiden els uns als altres com a pocs llocs es pot veure.\nGràcies. És molt complicat estar tranquil en una situació tan difícil on hi ha tant en joc, i vosaltres ho vau fer d'una manera admirable, vau confiar en nosaltres des del primer moment i això diu molt per part vostre. Us estem infinitament agraïts de tots els missatges d'ànims, del suport, de l'ajuda incondicional, de venir a recolzar-nos, de saber que necessitàvem tranquil·litat i que només vosaltres ens la podíeu donar.\nSaber que no podíem tornar a la casa va ser devastador, només calia veure les cares d'A2, que sota les paraules de l'Andrea veien com els seus últims moments de colònies com a infants, s'escapaven entre els dits... I les llàgrimes i cares tristes de tots els nostres nens, que trencaven el cor a qualsevol.\nEstava clar que tampoc cap monitor podia amagar la tristesa i frustració que sentia per dins, de veure que la feina s'esfumava en un petit instant, que tota la il·lusió quedava feta trossets en tan poc temps. De veure que tots vosaltres volíeu tornar allà on volíeu estar fins al dia 10. De ser una gran família uns dies més. Sí, Xivarri, a vegades hi ha coses que no podem controlar i aquesta ens va fer mal de veritat, no sempre tot està a les nostres mans...\nPerò no ens podem encongir, ens hem de fer encara més forts. Ens quedem amb tot allò bo que ens han aportat aquests 5 dies. De veure com heu crescut poc a poc però sense parar, de veure com els més extrovertits heu estat sempre allà per treure'ns un somriure. De veure els més vergonyosos, que després d'aquests dies junts, s'han deixat conèixer com realment eren, plens de vida i amb ganes de menjar-se el món sencer. De veure els més treballadors sempre disposats a donar-ho tot. De veure que tots vosaltres viviu més que intensament la màgia de l'Esplai. Pocs moments es veuen com el que va passar aquell dia, pocs moments són tan intensos com el que vam viure tots junts.\nSí, va ser un dia trist i ens va tocar marxar amb el cor trencat a casa, però ho vam compartir junts. Junts ens vam adonar que formem part de la família Xivarri, que si gaudim i som feliços, ho fem junts i si patim i estem tristos ho fem junts, i això és un llaç molt fort que ningú pot trencar, que és més fort que qualsevol incendi, terratrèmol o tempesta. Ens sentim tan orgullosos de ser qui som, que no podem entendre un 1 al 10 d'Agost sense colònies, que no és concebible per a nosaltres no trobar-nos any rere any, en aquest lloc màgic on donar una petita pausa a les nostres vides i estar tranquils en un espai per a nosaltres. A on ens trobem tots per créixer, compartir i viure coses que no tothom pot entendre.\nSom afortunats. Afortunats de saber que tots som una peça clau d'allò que estimem.\nEixugueu-vos les llàgrimes. Tornarem a l'esplai. A fer material, a programar, a passar nits de divendres fent reunions inacabables, a ajudar a nens quan calgui, a estar quan els monis ho necessitin, a estar quan les famílies ho necessitin, a pintar i a riure, a imaginar monstres i cavallers, princeses i dracs, naus especials, màquines del temps, justiciers, arbres màgics, animals mitològics, monstres, tresors amagats, a que és de nit quan és de dia, a que fa sol quan plou, a que plou quan fa sol, i tot allò que se us acudeixi...\nÉs a les nostres mans, fem-ho i gaudim-ho. El que he viscut aquests dies mai m'havia passat, però el que vaig veure el dia 5 en vosaltres mai en ningú ho havia vist.\nL'Esplai Xivarri viu, avança i es renova,


ARC IRIS: de juliol 2012\nDOTZE FOTOS DE DOMINIQUE\nLa regidora del PP Dominique Saneleuterio ix en dotze fotografies del llibre de festes. És una omnipresència innecessària que només pot obeir a dos motius: o l'omnipresència és intencioada, o denota una baixa qualitat en l'edició de la publicació, o potser tot plegat.\nEl llibre de festes és de tan baixa qualitat i està tan mal editat que no es pot fer res més que denunciar-ho. L'atordidor macrorreportatge de les reines de les festes amb els discursos dels mantenidors acapara la publicació, i allò que no ho acapara el macrorreportatge, està destinat a les fotos de la regidora. La resta, publicitat.\nVaja per davant que no he llegit el programa de festes, ja que per raons laborals em trobe en l'estranger, però alguns comentaris dels lectors fan referència a l'ortografia d'aquest programa, i açò m'anima a expressar la meua opinió.\nSens dubte, una correcta ortografia és una bona carta de presentació per a causar bona impressió davant els possibles lectors. I un programa de festes, encara que majoritàriament es llegeix en el propi poble, constitueix un vehicle de comunicació i presentació del poble davant altres pobles i davant els propis veïns i veïnes.\nNi cal dir que quan es tracta de la presentació de programes, treballs o projectes, una bona ortografia obri portes a possibles col·laboracions. Avui en dia, tots exigim qualitat (qualitat de vida, qualitat en les obres, qualitat en els aparells, qualitat en l'ensenyament…..), i en treballs escrits, l'ortografia és el primer indicador de la qualitat del treball. No es tracta de ser un talibà en assumptes ortogràfics, que al cap i a la fi no són més que normes artificials, però sobre les quals cal posar-se d'acord tots, per a poder-nos entendre.\nPodem suprimir l'ortografia (hacs, accents, puntuacions, etc.) com ja va proposar el premi Nobel de literatura Garcia Márquez, però aquesta supressió hauria de ser fruit d'un consens i no conseqüència d'una decisió unilateral (d'un país o d'una persona).\nSi les regles ortogràfiques no estigueren a l'abast de tots, i pogueren disposar d'elles únicament els grans savis o les figures més prominents de la societat, estaria justificada la no aplicació d'aquestes regles, però avui dia, l'ortografia està a l'abast de tots i és fàcil i assequible, trobar gran varietat de recursos per a cuidar i millorar l'aspecte ortogràfic del que escrivim.\nI el millor exemple ho podem trobar en el nostre propi poble, Simat, on fa unes setmanes un bon grup de persones va finalitzar un curs de valencià, que a alguns i algunes els ha permès obtenir la qualificació oficial, i de segur a tots i totes, els ha permès augmentar el coneixement de la nostra llengua.El problema no és que es puguen cometre errors d'ortografia. Tots podem cometre errors. El vertader problema està en l'actitud que tenim davant aquests errors, que pot ser una actitud d'aprendre i corregir, o una actitud d'indiferència o "meninfotisme", que d'açò els valencians sabem molt.\nOrtografia i festa no estan barallades.\nAixí que bones festes !!\nPublicat per ARC IRIS SIMAT a 21:59\nLA SEGONA PISTA DE PÀDEL SEGUEIX TANCADA AL PÚBLIC\nAl voltant de dos mesos després d'haver acabat les obres de la segona pista de pàdel al poliesportiu, les noves instal.lacions segueixen sense entrar en servei. Fonts pròximes al govern local apunten que la causa és un desacord entre l'ajuntament i l'empresa adjudicatària a l'hora de fer l'acte administratiu del lliurament de l'obra. Segons estes fonts, l'ajuntament no vol rebre l'obra fins que no es solucionen suposats desperfectes que l'empresa no renoneix.\nLA LLEBRE ES DISCULPA PER LES ERRADES A LA VOLTA\nDes del Club de Córrer La Llebre volem demanar les més sinceres disculpes per una errada ocorreguda a la cursa d'ahir. Durant els primers compassos de la cursa, per una cadena de fallades on ens volem incloure com a partíceps i responsables, i que difícilment sería possible de repetir, els líders van seguir un traçat erroni, i és clar, amb ells, tots els corredors que els seguíen. Això va provocar que els punts kilomètrics previstos no coincidiren i que la cursa fóra sensiblement més curta (malgrat els nostres esfoços modificant el traçat durant el transcurs de la cursa per apropar-nos a la distància publicada, sense deixar de costat en tot moment la seguretat dels corredors). Finalment hem hagut de separar temporalment les arribades ja que coincidíeu els primers de la cursa amb els que els quedava la volta per dins del poble. En aquest punt, hem d'agraïr la ràpida reacció del personal de cronometratge de l'empresa Mychip, ja que van fer possible que la classificació amb els xips fóra viable a pesar dels canvis. Aquestos errors ens fan més forts, vos assegurem farem tot el que estiga a la nostra ma per què no torne a hi haure cap incidència d'aquest tipus. Volem agraïr a tots els participants la vostra comprensió i solidaritat que ja durant l'avituallament final a la cursa ens vau fer sentir, per això, hui més que mai GRÀCIES A TOTS I TOTES!!!\nNOTA DE PREMSA REMESA PEL PSPV\nACOMIADAMENTS A L'ESCOLETA I A L'AGÈNCIA AMICS\nDilluns,a la comissió informativa als regidors,prèvia al plenari de dilluns que ve,ens assabentàrem mitjançant l´alcalde de dos acomiadaments que es feren eixe mateix dia.\nSens dubte,un mal dia,ja que a ningú li agrada pasar pel “trago” de despedir qualsevol professional del seu lloc de treball,i ací es va tindre que pasar per ahí.\nLes dues persones despedides són una educadora de l´escoleta i la xica que duia l´agència “amics”,la de l´atenció als immigrants.\nL´acomiadament a l´agencia “amics” s´esperava amb major o menor mesura,ja que,des de fa dos anys,la subvenció que donava la Generalitat,no arriba,i les despeses,eixien totes des de l´ajuntament.\nEl que ens estranya,i preocupa,és el cas de l´educadora de l´escoleta.Veiem que és la única persona que treballa allí que és de Simat,i sols per això i segons els estatuts de l´escoleta,hauria de tindre prioritat davant qualsevol altra persona que no siga del poble amb igualtat de condicions (si entra per borsa,que és el cas de la xica acomiadada).\nTampoc entenem,com el dia de l´acomiadament,dilluns 23 de juliol,li se comunica a aquesta persona que no treballarà més i que causarà baixa a l´escoleta el dia 28 de juliol,5 dies després,quant eixa mateixa vesprada,com hem dit,hi havia comissió dels regidors a l´ajuntament.Entenem,que s´hagués pogut expondre el tema i almenys,els que estem a l´oposició,haver pogut opinar.La nostra posición havera sigut sempre la de mantindre eixa plaça per a una persona de SIMAT.\nJa per últim,tampoc veiem clara l´explicació que se li ha donat per a l´acomiadament,no sabem ,ni nosaltres ni ningú si és legal,ho preguntàrem a la comissió i no saberen respondre´ns.El motiu és que per al cicle d´un a dos anys,hi ha sols 9 xiquets apuntats,i sobra una educadora,i l´altra educadora està en període de lactància,i,pel que pareix,és més complicat l´acomiadament es eixa situación.\nLa educadora sobrarà,però independentment del cicle.Creguem que haurien d´haver entrat tots (els quatre treballadors)per vore a qui s ´acomiadava,no sols les dues persones que enguany els corresponia eixe cicle.\nPer concloure,direm que és una situación dolorossísima,ja que tenim una manca de treball al poble grandíssima.Si damunt,acomiadem més gent simatera…mal anem,no???\nPublicat per ARC IRIS SIMAT a 13:30\nNOU ÈXIT DE LA LLEBRE\nCentenars de corredors han participat hui en la Volta a Peu de Simat en el que ha estat un nou èxit d'organització del Club la Llebre. A manca de confirmació, la participació sembla que ha sigut superior a la de l'edició anterior, i l'èxit haguera estat complet si no s'haguera produït la confusió que es va produir en el recorregut, i que va fer que el trajecte es retallara en dos kilòmetres. El fet es va produir quan el corredor que anava al cap de la cursa es va equivocar de trajecte i els demés el seguiren.. L'esdeveniment, d'altra banda, ha portat hui a Simat milers de visitants, corredors a banda.\nEL PP MOSTRA TAMBÉ MANCA D'IMAGINACIÓ EN LA PROGRAMACIÓ DE FESTES\nEl programa de les festes 2012 de Simat serà rutinari i sense cap innovació, amb l'excusa de la crisi i la reducció d'ingressos de les institucions. És un vici en el que cauen de forma constant els successius governs municipals des de la falsa premisa de que innovar costa diners.\nS'ha reduït el pressupost de festes i s'ha intentat que no s'hi note gaire, tot i que ha caigut del programa alguna orquestra de renom abonada a les festes simateres. No obstant, el PP ha demostrat la mateixa manca d'imaginació que els seus predecessors. No és necessari augmentar el pressupost de festes per variar el programa, introduir novetats i fer-les més divertides i atractives. Les festes simateres no inclouen cap novetat des que als anys vuitanta s'hi va instaurar la processó pagana del Gos.\nDe segur que hi ha nombroses expressions artístiques i grups de cultura popular que estarien satisfets de poder intervindre a les festes sense necessitat de fer grans despeses. Però per a això cal disposar de regidors que estiguen en contacte i al dia amb el món de la festa i la cultura, i sembla que no és el cas. No cal tampoc més pressupost per implicar més a la societat civil simatera a través d'associacions i particulars en l'organització d'actes.\nDUES CARES DE LA MATEIXA MONEDA: CAPITALISME\nDesenes de milers de depenents, moriran esperant la ajuda pública.\nEl Govern àmplia a 2 anys el temps per a adjudicar una ajuda econòmica i deixarà de cotitzar pels treballadors i treballadores de la dependència.\nLa reforma de la llei de dependència permetrà la mort de desenes de milers d'ancians de forma tradicional, és a dir, atesos a casa o pagant les residències pel seu compte, sense tenir accés al dret consagrat per eixa llei. Milers moren ja esperant uns tràmits que en algunes comunitats s'allarguen molt per damunt dels sis mesos.\nDe totes les mesures que s'han pres, aquesta és la més canalla de totes: És com si a un malalt de càncer li dius que ha d'esperar dos anys per a rebre quimioteràpia, probablement no arribarà a rebre-la.\nAh!, se m'oblidava: Que es foten els que es muiguen i també els seus familiars, que diría la diputada del PP.\nDoncs això: Canalles\nEl duc de Palma, Iñaki Urdangarin, seguirà contractat per Teléfònica per quasi 3 milions d'euros.\nMalgrat el procés obert en contra seva pel denominat cas Nóos, seguirà com a delegat a Estats Units, el gendre del rei mantindrà el contracte que havia signat en 2009 pel qual percep 1,5 milions d'euros anuals i altres 1,2 milions per conceptes com el lloguer del seu habitatge a Washington, parc mòbil, escorta o pagament dels bitllets per a viatjar d'EUA a Espanya.\nArribat el cas, la no renovació del contracte de Urdangarín farà que reba una indemnització de 4,5 milions d'euros, l'equivalent a tres anys de contracte.\nAh!, se m'oblidava: Els que no arriben a final de mes i no tenen la sort de ser gendres de cap rei, que es foten, que tornaria a dir la diputada del PP.\nEL CARRER SANTA ANNA ES VISTEIX DE GALA\nFesters, festeres i veïns van participar anit en les tasques d'engalanament i enganxada de banderetes al carrer Santa Anna, un acte tradicional que marca l'inici de les celebracions. Després que l'nay passat les festes de Santa Anna es van salvar de miracle gràcies al voluntarisme dels veïns, enguany no s'ha deixat res a la improvisació.\nÁLVARO ALMIÑANA, NOU SECRETARI LOCAL DEL PSPV\nEl regidor socialista de Simat Álvaro Almiñana ha estat elegit secretari local del PSPV, en substitució de David Mogort, que prefereix dedicar més atenció a la seua nova tasca com a vicesecretari comarcal.\nAlmiñana s'ha estrenat este mandat com a regidor en el número dos de la candidatura socialista, i té per davant la genys menyspreable tasca de recuperar la confiança dels simaters amb el PSPV, una confiança minvada per anys i anys de alienació i confusió dels interesos generals amb els particulars, i per estranys pactes de govern en l'anterior mandat que en la pràctica van deixar el poder local en mans dels dos partits més minoritaris.\nTé al seu favor una base de gent que bona fe, durant vora tres dècades va confiar en el socialisme a Simat, però el socialisme simater no va resondre de forma adequada a eixa confiança. En la seua contra té ara un mapa polític difícil de recomposar per la trista experiència del tripartit, del qual el PSPV era soci principal.\nCASSEROLADA A LES SEUS DEL PP\nGRAN CASSEROLADA EN LES SEUS DEL PP A TOT EL PAÍS\n18 de Juliol (bonica data), de 19'00 a 22'00 hores\nSI NO ENS VOLEN NI VEURE, ENS VAN A HAVER DE SENTIR.\nSi estàs cabrejat, indignat o explotat, si et sents estaf@t, discrimin@t o engany@t, si penses que la teua educació, la teua salut i el teu futur estan en joc\nJA ESTÀ BÉ de quedar-se a casa, FES-TE SENTIR\nTRAU LA FRUSTRACIÓ I LA TEUA RÀBIA Al CARRER, FES SOROLL PELS TEUS DRETS.\nTOD@S ENFRONT DE LES SEUS DEL PP AMB CASSOLES, PAELLES, XIULETS O TAMBORS..\nQUE SÀPIEN QUE ESTEM FARTS...\nPublicat per ARC IRIS SIMAT a 19:29\nEL BLOC ES FA AMB L'ALCALDIA D'OLIVA\nEl Bloc ha accedit a l'alcaldia d'Oliva mitjançant una moció de censura, que sembla ser la forma que més li agrada al Bloc d'accedir a les alcaldies. Al ple de la moció de censura, celebrat esta setmana, hi va acudir una bona representació simatera: David Mogort, regidor de Simat i vicesecretari comarcal del PSPV; Sebastián Mahiques, alcalde de Simat, i Agustina B. Sirerol, exalcaldesa del Bloc de Simat, qui haguera pogut explicar al nou alcalde d'Oliva les conseqüències de les mocions de censura cuites un any després de les eleccions.\nTambé va acudir al ple l'ex alcalde de Gandia, i mà dreta de Ximo Puig, José Manuel Orengo, purgador oficial de no lermistes a la Diputació de València (pel camí ens trobarem, li ha dit l'exportaveu a la Dipu).\nTot i que Oliva és el poble del gran estadista del Bloc Enric Morera, este partit no havia aconseguit mai l'alcaldia, i ho fa ara mitjançant una moció de censure per repartir-se l'alcaldia amb el PSPV. Els temps i les formes tenen molta similitud amb el cas de Simat. Confiem que el resultat no siga el mateix, perquè sembla que Bloc i PSPV estan obstinats en facilitar majories absolutes al PP allà on se'ls ocorre rumiar durant un any la moció de censura.\nArc Iris afirma, com a Simat, que si hagueren deixat al PP governar s'haguera esvaït per la seua mala gestió, i a les pròximes eleccions no haguera tingut ocasió de repetir govern.\nLa pròxima etapa: Xeraco.\nQUE ES FOTEN ELS ATURATS (i tots els altres també)\nEntre aplaudiments i vítores, les càmeres i micròfons del Congrés van pillar a Andrea Fabra, diputada del PP per Castelló i filla del cacic regional Carlos Fabra, cridant "que es foten !!", després que Rajoy anunciara la retallada de les prestacions per desocupació.\nEsta gentola es creu superior i considera que tenen dret de passar-se el poder de pares a fills, com una casta especial.\nUna casta que a voltes és incapaç de dissimular el menyspreu que senten cap als altres. Però també és cert que si en aquest país no existiren tants llepons, ni tanta gent disposada a engolir-se les seues mentides per a aconseguir el poder, un altre gall cantaria.\nDesgraciadament hi ha a Espanya 11 milions de votants, encantats pel que sembla de triar diputada a una indivídua amb els únics mèrits de ser filla d'un cacic, i esposa de Juan José Güemes, exconseller de la Comunitat de Madrid i cadell protegit d'Esperanza Aguirre.\nPublicat per ARC IRIS SIMAT a 0:22\nEl pròxim dissabte, dia 14 de Juliol, a partir de les 11 hores tindrà lloc en la platja de Gandia una manifestació antitaurina.\nL'eixida serà enfront del Club Nàutic per a protestar contra la celebració de les dues corregudes de bous que estan previstes que s'organitzen a partir del pròxim dijous 12 de juliol.\nDes d'Arc Iris cridem a la participació ciutadana en la manifestació que recorrerà la primera línia de la Platja fins a arribar a la Colònia Ducal on es llegirà un manifest.\nArc Iris emplaça també als partits d'oposició de Gandia a demanar el cost que tindrà per als contribuents la "Gran Fira Taurina del Grau en Honor a La nostra Sra. Verge del Carmen" (si la senyora Maria del Carmen puguera parlar, seria interessant escoltar la seua opinió al respecte).\nArc Iris condemna la celebració d'activitats que comporten l'ús de violència contra els animals i considerem que cap raó pot justificar la reinstauració de les corregudes de bous a Gandia després de més de dues dècades d'haver desaparegut aquestes pràctiques de la ciutat.\nPublicat per ARC IRIS SIMAT a 17:42\nLA NOVA BANCA\nFins ara, els capitalistes es conformaven amb espoliar a través dels bancs.\nAra hem entrat en una fase en què ja no tenen suficient amb els bancs, i cal començar a fusionar, comprar, vendre o tancar caixes. Encara que les dues grans caixes que teníem ací en el País Valencià ja només es dedicaven a especular ( tant en mans del PP com en mans del PSOE), amb una altra filosofia, hagueren pogut servir per a millorar el teixit industrial i agrari que sempre hem tingut.\nAra ja no les tenim.\nNo sabrem si som un país, una regió o una comunitat. Però el que si sabem segur, és que amb la desaparició de les dues grans caixes valencianes, ara som una colònia financera, on les decisions es prenen en altres llocs i els interessos no tenen res a veure amb les necessitats de la ciutadania. Les caixes malbarataven els diners en Terra Mítica o fent cases que no es poden vendre, o enganyant a clients amb productes raros, però no volgueren saber res de un assumpte com el que ens passa en Simat amb les cooperatives.\nQue descansen en pau les caixes, i ara, a esperar-la següent mesura perquè els de sempre, ens seguisquen xuclant la sang.\nARC IRIS REIVINDICA EL CLOT DE LA SANG COM EL VERTADER DIA DE LA VALLDIGNA\nDimecres 10 de juliol la Valldigna celebrarà, cada vegada amb menys entusiasme, el que de sempre ha estat el vertader Dia de la Valldigna i que mai hauria de deixar de ser-ho: el Clot de la Sang. El 15 de març, de fa només uns anys ençà declarat Dia de la Valldigna, és una invenció de polítics de tercera en un intent de simular que són ingeniosos i productius, quan en realitat estan alimentant la indiferència dels ciutadans cap a la política.\nArc Iris reivindica la recuperació del Clot de la Sang com a festa genuina de la Valldigna i demana que siga formalment declarat Dia de la Valldigna en substitució d'un 15 de març que no és més que una data rebuscada en el calendari per justificar una sentiment comarcal que en realitat no existeix.\nPublicat per ARC IRIS SIMAT a 19:11\nSIMAT GUANYA PES ALS ÓRGANS DE DIRECCIÓ DEL PSPV\nEl portaveu del PSPV de Simat, David Mogort, va ser escollit dissabte per a ocupar el càrrec de vicesecretari comarcal dels socialistes de la Safor, mentre que l'altre regidor socialista de Simat, Àlvaro Almiñana, entra a formar part del Comité Nacional, el màxim órgan entre congressos.\nAmbdós órgans estan copats pel lermisme, que lluny de la integració que va prometre al darrer congrés nacional, ha iniciat ja la purga de no lermistes, sobretot a la Diputació de València, on Orengo necessita ocupar el lloc de portaveu després d'haver perdut l'alcaldia de Gandia, i a més necessita col.locar alguns dels seus col.laboradors en llocs d'assessor.\nDavid Mogort entra a l'executiva comarcal com una concessió del lermisme amb l'esperança de que no done nosa. Mentre estiga callat li anirà bé. No obstant, en el moment en que òbriga la boca per dir alguna cosa que irrite al establishment lermista, el seu cap perillarà.\nPer la seua banda, Álvaro Almiñana entra a formar part, entre un centenar de militants socialistes, de l'únic órgan que li pot demanar comptes al secretari general, Ximo Puig, i fins i tot destituir-lo. No obstant, el lermisme ja se n'ha encarregat de que la correlació de forces no faça perillar el sillons.\nAra bé, vist el vertader tarannà de Puig una vegada ha pres possessió de la direcció socialista, i la purga a la Diputació de València, potser se li demanen comptes abans d'hora.\nTambé ha entrat al Comité Nacional per la Safor el regidor gandià Vicent Mascarell, que abans era antilermista i ara s'ha convertit al lermisme.\nPublicat per ARC IRIS SIMAT a 18:57\nEL PP ES CARREGA LES MANCOMUNITATS\nEl Govern de l'Estat ha mostrat la seua voluntat deliminar via decret les mancomunitats de municipis, per poc transparents i per duplicar serveis. La mesura, aplicada de forma indiscriminada, és en opinió d'Arc Iris una errada política. Hi ha mancomunitats absolutament inoperants, prescindibles, que no ofereixen cap servei, només útils per a col.locar gent, i que gran part de la despesa se'n va en personal, com ara la de la Valldigna, i altres mancomunitats sense les quals molts municipis no tindran cap possibilitat de prestar determinats serveis.\nEl PP hauria de fixar uns criteris per eliminar mancomunitats inútils, que alhora permeta sobreviure aquelles que realment són útils als ciutadans.\nLamentem, d'altra banda, que la Mancomunitat de la Valldigna haja de morir per un decret del Govern estatal, i no fruit de la pròpia reflexió sobre la conveniència de mantindre activa una institució que no servia absolutament per a res. Per a editar calendaris.\nEL PSPV TORNA A L'ESTRUCTURA COMARCAL\nEl PSPV lermista de Ximo Puig ha tornat a l'estructura comarcal i ho celebren com una victòria davant l'estructura provincial que va implantar l'anterior secretari general, Jorge Alarta. En realitat la decisió no respon a cap sentiment comarcalista, sinó a l'afany de controlar de més curt el partit. És més dominable una estructura comarcal, que no una provincial, i això ho sap bé Ximo Puig. A més, a la Safor al lermisme li convé l'estructura comarcal perquè ho té tot lligat i ben lligat.\nL'inefable secretari general del PSPV assistirà hui a la Safor al congrés comarcal i al posterior sopar al Real de Gandia. En eixe congrés possiblement el regidor de Simat David Mogort ocupe un càrrec intrascendent a la nova executiva comarcal, que dominarà sense marge ni contemplacions el lermismo d'Alfred Boix i Tere Reig. Si a David Mogort se li ocorre des de la nova executiva tindre idees pròpies, li passarà com a Toni Gaspar a la Diputació: puntada de peu i al carrer.\nEls companys d'Igualtat Animal, ens remeten el següent video per a la seua difusió.\nSi algú té interès, pot dedicar un moment a veure-ho.\nL'ésser humà és capaç de crear meravelloses obres d'art, aconseguir grans avanços en medicina, trobar la partícula de Déu.......\nTambé és capaç de tractar amb crueltat als animals, per diversió o interessos econòmics , i tractar al seu semblants de la mateixa manera, per a aconseguir poder i riquesa.\nAllò que ens fa éssers intel·ligents,a voltes sensibles,també ens converteix en éssers molt perillosos i hostils.\nINCENDI EN COLORADO - EEUU INCENDI EN VALENCIA\nBarack Obama es desplaça a la zona Mariano Rajoy es desplaça a Ucraïna per\nafectada per a comprovar els danys, a comprovar l'alineació, recolzar als pobres\nrecolzar als afectats i felicitar a les jugadors i felicitar l'afició pel seu treball i la\nbrigades pel seu treball. cultura demostrada.\nPublicat per ARC IRIS SIMAT a 1:01\nLA SEGONA PISTA DE PÀDEL SEGUEIX TANCADA AL PÚBLIC...\nEL PP MOSTRA TAMBÉ MANCA D'IMAGINACIÓ EN LA PROGRA...\nQUE ES FOTEN ELS ATURATS (i tots els altres també)...\nARC IRIS REIVINDICA EL CLOT DE LA SANG COM EL VERT...\nEls companys d'Igualtat Animal, ens remeten el seg...


Esquerra evita el xoc frontal amb Torra i diu que respecta la decisió - Diari de Girona\nEsquerra evita el xoc frontal amb Torra i diu que respecta la decisió\nEn un comunicat els republicans reiteren que els pressupostos són imprescindibles i que l'adversari «no és altre que l'Estat i la repressió»\nefe/ddg 30.01.2020 | 00:25\nEsquerra evita el xoc frontal amb Torra i diu que respecta la decisió Diari de Girona\nLluny de les espases alçades de dilluns al Parlament, ERC va evitar ahir xocar frontalment amb el president de la Generalitat, Quim Torra, i va afirmar que «respecta» la seva posició i les seves decisions «sobre el calendari electoral». Els republicans, que no van conèixer el contingut de la compareixença de Torra fins pocs minuts abans que es produís, van limitar-se a respondre a través d'un breu comunicat de la comissió permanent del partit, que es va reunir a la seu nacional per valorar «els escenaris» que s'obren a partir de la declaració institucional de Torra, on evitaven entrar en polèmica amb el president de la Generalitat.\nEncara que Torra va culpar obertament el president del Parlament, el republicà Roger Torrent, de la retirada de la seva acta com a diputat, els dirigents d'ERC van mantenir ahir un perfil baix i es van limitar a dir que «respecten» la posició del president «i les seves decisions sobre el calendari electoral que se'n deriven, ja que és l'única persona facultada per prendre-les».\n«Calen uns pressupostos»\nEl comunicat dels republicans apunta que comparteixen «les principals conclusions de la compareixença de Torra», en el sentit que «al país li calen de manera urgent uns pressupostos que compten ja amb un suport parlamentari ampli i que donin resposta als reptes i necessitats de la ciutadania».\nERC també coincideix amb el president de la Generalitat que «cal activar la via política posant en marxa la Taula de Negociació amb l'Estat», i recorda, en aquest sentit, que és una posició que sempre ha defensat «i sobre la qual s'ha construït un consens estratègic que ara es materialitzarà de forma tangible a favor del conjunt de la ciutadania de Catalunya».\nEn el mateix escrit, els republicans expressen el seu compromís de «seguir treballant com fins ara en tots els fronts, al servei de l'independentisme i amb lleialtat i responsabilitat, per seguir avançant cap a la República Catalana».\nFinalment, els republicans conclouen que cal tenir clar que l'adversari no són els altres partits independentistes, sinó que «no és un altre que l'Estat i la repressió amb la qual castiga el conjunt del moviment independentista».


La pinedenca Sònia Jiménez, nova consellera nacional de Convergència | Diari Maresme\nLa pinedenca Sònia Jiménez, nova consellera nacional de Convergència\nPer Redacció , a Política 14 de des. de 2009\nDurant el Consell Nacional de la Joventut Nacionalista de Catalunya, celebrat aquest cap de setmana a Sant Hilari de Sacalm, ha estat escollida la pinedenca Sònia Jiménez com a nova consellera nacional de Convergència.\nDurant el Consell Nacional de la Joventut Nacionalista de Catalunya, celebrat aquest cap de setmana a Sant Hilari de Sacalm, ha estat escollida la pinedenca Sònia Jiménez com a nova consellera nacional de Convergència\nPer Jiménez, aquesta nova responsabilitat "és fruit d’una trajectòria de gairebé deu anys d’esforç i dedicació dins de les joventuts de Convergència". La nova consellera nacional del partit ha assegurat que aportarà el treball necessari per tal que "la veu de Pineda sigui encara més present en el si del partit".\nActualment Pineda de Mar és un dels pobles de Catalunya amb més representació en el Consell Nacional de Convergència; actualment hi ha quatre pinedencs: Joan Morell, Enric Creus, Guillem Mateo i, des d’aquest cap de setmana, Sònia Jiménez.\nJiménez, de 28 anys i llicenciada en Ciències Físiques, és presidenta de la JNC de Pineda de Mar, membre de l’executiva comarcal del Maresme de la JNC i secretària d’organització de Convergència Pineda.


Entorn i Voltants | Bungalows Costa Brava Cala Montjoi\nincreïble de Cala Montjoi, Roses\nCala Montjoi es troba en un dels llocs més bonics de la Costa Brava per fer turisme.\nA més, l'oferta d'oci, cultural, esportiva i lúdica a l'entorn de Roses és molt variada i atractiva, i abasta poblacions com la mateixa ciutat de Roses, el poble tradicional de Cadaqués, Figueres, Vilabertan, Empúries, Peralada, ect.\nAprofiteu les vostres vacances a Montjoi per fer turisme i divertir-vos amb les millors activitats de la zona pensades per a tota la família!\nCala Montjoi es troba en un dels llocs més bonics de la Costa Brava per fer turisme!\nCala Montjoi es troba en un dels llocs més bonics de la Costa Brava per fer turisme: El Parc Natural del Cap de Creus. La nostra immillorable situació, al costat de Roses però en plena natura, Us permetrà fer excursions per als diferents camins que recorren el meravellós Cap de Creus, i banyar-vos a les recòndites cales i platges que ens envolten, caracteritzades per les seves aigües cristal·lines.\nExcursions en BTT, senderisme, parcs aquàtics, paracaigudisme, platges, golf i moltes activitats més!\nT'agradi la platja o la muntanya, tindràs diverses activitats per realitzar al llarg de la teva estada en un dels entorns més bonics de Catalunya.\nTrobareu infinitat d'activitats esportives. Gaudeix al màxim amb la companyia que escullis de totes aquestes opcions a l'abast de la mà.\nexcursió rutes i camins\nexcursions rutes i camins\nFires de la Santa Creu, Festa Major de Roses, Terra de trobadors, Sant Joan ...\nAprofita les vacances a Cala Montjoi per visitar les diferents Festes Populars, Fira de la Santa Creu a Figueres del 29 d'abril al 8 de Maig, Festa Major de Roses per al dia 15 d'Agost, Terra de Trobadors a Castelló D 'Empúries del 8 de setembre al 10 de setembre, la revetlla de Sant Joan, entre d'altres.\nSant Joan Roses\nUn llegat cultural especialment atractiu en el qual es pot aprendre, gaudir i meravellar-se.\nPodràs fer qualsevol tipus de pla, des d'una visita guiada a l'Castell de Sant Ferran a Figueres, el monestir de Sant Pere de Rhode, La Ciutadella de Roses, el museu Dalí, visitar Port Lligat a Cadaqués, el conjunt megalític o les ruïnes d ' Empúries.\nSigui el que sigui el que busquis, et facilitem tota la informació al nostre blog perquè puguis triar entre aquesta diversitat d'activitats.\nSi disposes d'uns quants dies per visitar la zona, no deixis de veure aquests llocs menys coneguts però igual de màgics.\nA prop de Cala Montjoi, trobem el Parc Natural de l'Albera, on convergeixen llocs d'interès ecològics. A l'Albera trobarem també el Centre de Reproducció de Tortugues. També podem visitar el Parc Natural dels Aiguamolls on es troben 4.000ha d'aiguamolls amb una interessant flora i fauna i un lloc de refugi d'aus migratòries.


Toni Nadal: "M'agrada guanyar però no a qualsevol preu"\n“M’agrada molt guanyar, però no a qualsevol preu”\nTemporada RegularTennisToni Nadal\nQUAN ACABES DE PARLAR AMB EN TONI NADAL ET QUEDES AMB UNA SENSACIÓ ESTRANYA. POTSER ELS PREJUDICIS QUE TENIM QUAN PENSEM EN ESPORTISTES FA QUE IMAGINEM QUE NOMÉS TENEN L’ESPORT AL CAP I NO MIREN MÉS ENLLÀ. PER AIXÒ, QUAN EN TONI T’ANOMENA A INFERMERES, PROFESSORS, A LA GENT NORMAL QUE CADA DIA ENS CREUEM AL CARRER I ENS DIU QUE SÓN ELS IMPRESCINDIBLES, ELS QUI REALMENT HEM DE VALORAR, LES ALARMES SE’NS ENCENEN. I ÉS QUE ELL, JA SIGUI AMB EN RAFAEL O AMB TOTHOM, NO VOL SER NOMÉS UN ENTRENADOR A LA PISTA. TÉ CLAR QUE HO HA DE SER TAMBÉ FORA, I AIXÒ HO TRANSMET AMB CADA PARAULA. SINCER, SENZILL I HUMIL, SÓN QUALIFICATIUS QUE LI ESCAUEN PERÒ QUE NO LI AGRADARÀ LLEGIR AQUÍ. AL CAP I A LA FI, DIU, AIXÍ ÉS COM HAN DE SER TOTES LES PERSONES, I NO HAURIA DE SER DESTACABLE.\nVéns d’una família que ha viscut l’esport. Tu tennis, el teu germà futbol, etc.. Com condiciona això el teu camí i el que fas ara?\nNo és que vingui d’una família d’esportistes, perquè el meu pare no és esportista, és un gran amant de la música no l’esport. El que passa és que tots els germans ens vam aficionar a l’esport molt d’hora. No era com avui, que els nens s’especialitzen de petits a fer un esport. Nosaltres fèiem tot tipus d’esport: jo jugava a futbol, nedava, feia escacs, tennis de taula, i tennis.\nI hi ha un moment en què et decideixes.\nAmb 16 o 17 anys vaig començar a jugar més a tennis i tot plegat va venir. Vaig jugar 4 anys per Espanya i quan vaig tornar a Barcelona, on jugava i estudiava, em vaig posar a entrenar. Jo el que feia era jugar a tennis, estudiava i a l’estiu, quan no hi havia estudis, jugava tornejos. Però mai vaig ser suficientment bo. Al final, com que per sobre de tot m’agradava el tennis i entrenar, vaig agafar aquest camí i deixar de banda els estudis, tot i que vaig seguir matriculat molts anys. Aleshores vaig començar a treballar amb jugadors bons, subcampions d’Espanya, una altra que era 5 o 6 d’Espanya, un que estava entre els 8 o 10 i després va venir en Rafael que va ser el més bo.\nAl tennis, el paper de l’entrenador queda amagat. Ser entrenador és una posició important però sovint molt oculta.\nQuan ets al circuit professional sí, però quan estàs amb nens i joves no, és una peça important perquè, curiosament, tenint més renom els del circuit, els que tenen més valor, crec jo, són els de l’etapa de formació. No tenen la rellevància de l’entrenador de futbol, que composa l’equip i tria jugadors, però a l’època de formació són claus.\nNo sé si en aquest sentit fa falta que tinguin més reconeixement…\nNo, ningú necessita reconeixement públic, un fa la feina perquè la vol fer ben feta i trobar una satisfacció personal. Que després a la gent li agrada que li reconeguin els mèrits? Clar, a tothom, però el que és fonamental és el reconeixement personal.\nEn el teu cas, el teu paper va lligat al d’en Rafael. Mai t’has sentit eclipsat per ell?\nNo, de cap manera, perquè entenc que la peça clau és en Rafael, no jo. No, no, de cap manera.\n“He intentat que en Rafael tingués compromís, responsabilitat i il·lusió, perquè la il·lusió és fonamental”\nQuan es parla dels esportistes es parla de motivació. Ells són els que estan a la pista, però tu has d’estar igualment motivat. Com ho fas?\nCom ho fa tothom, hi ha moments amb més o menys motivació. Al final, si tens la sort que he tingut, que les coses ens han anat suficientment bé, que fem el que ens agrada, si no ens motivem així, quina actitud tenim? Si es motiva gent que no té massa èxit, en Rafael o jo, que tinc la sort d’estar a tornejos importants, i anant les coses bé, clar que estic motivat.\nI aquesta motivació és la mateixa avui, al 2015, que la que teníeu l’any 2005?\nLa motivació és la mateixa. A l’esport, el que has aconseguit, aconseguit està, i està oblidat. Quan juguem a Roland Garros, si ell n’ha guanyat 9 o 6 no compta. Comptarà quan s’acabi la seva carrera, però de moment el que compta és el que anem a jugar, per la qual cosa la motivació hi és sempre. Si no tens motivació, no té sentit fer esport de nivell, perquè una de les peces clau perquè les coses vagin bé és la motivació. Són petits detalls els que et fan més bo i fer les coses de forma superior.\nFa molts anys que estàs amb en Rafael. Entenc que la relació amb ell ha passat per moltes fases.\nSí, amb en Rafael hem anat evolucionant. En primer lloc era un nen petit de 4 anys i l’únic que feia era mirar que es divertís. Quan va ser prou bo vaig mirar de fer feina amb duresa perquè aconseguís els propòsits que teníem, i a mesura que ha crescut he intentat fer-lo responsable i no jo, passar-li totes les decisions, perquè entenc que és el fet normal en una persona adulta. Això és el canvi que hi ha també d’un pare a un fill: quan el fill és petit actua d’una forma i després d’una altra.\nEn aquest procés, què has mirat que tingui en Rafael de tu?\nTennísticament res, que ho tingui tot millor. De la resta, doncs, està clar que quan un entrena posa part del seu caràcter en l’entrenament. Jo he intentat que tingués compromís, responsabilitat i il·lusió, perquè la il·lusió és fonamental.\nLes coses us han anat bé i diuen que precisament són aquests bons resultats els que poden fer mal. Allò de què els fums et pugen al cap.\nJo crec que els pugen els fums als què no estan ben preparats. Si estàs preparat saps que tot és passatger a la vida, nosaltres ens limitem a jugar, i al final ningú a la vida té motius suficients per no tocar de peus a terra, per molt que triomfis en l’esport i les coses et vagin molt bé, sempre n’hi ha d’altres que no acaben de rutllar, relacions personals… Has de tocar de peus a terra.\nAixò que comentes, aquesta visió, és el que et fa un entrenador diferent. Sembla que més que entrenar a un tennista siguis un entrenador de persones.\nJo concebo que guanyar m’agrada molt però no a qualsevol preu, perquè a mi m’ha importat la victòria puntual d’en Rafael, clar, però també ell quan deixi de jugar a tennis.\n“Jo no he fet un entrenament ni he aplicat dins el tennis res que cregués que no fos bo per a en Rafael fora”\nÉs que guanyar és la part bonica, però quan es perd no sé si la vostra relació es veu afectada. Com ho treballes?\nQuan es perd, com a entrenador i familiar, ja sé que el meu nebot ho passa suficientment malament i no és moment de pressionar. Sempre he estat més dur quan ha guanyat que quan ha perdut, i la relació ha estat sempre molt bona.\nHas estat treballant amb ell el fet de guanyar, el fet de jugar, i diuen els que l’han tractat que és humil. Però he llegit que aquesta etiqueta l’has criticat perquè dius que és exagerar. Per què?\nPer mi no és exagerar perquè no sigui humil, que ho és, sinó perquè en Rafael és una persona normal. El meu nebot és cregut? Zero. Distant? Zero. Tampoc es creu bo ni és trampós. És normal, com ha de ser una persona.\nPrecisament vam entrevistar en Kilian Jornet i ens deia una cosa semblant, que els esportistes estan sobrevalorats.\nTotalment. Em sembla una societat estranya aquella on es sobrevalora al que dóna un xut o una raquetada en lloc de moltes feines que són més importants. Jo vaig sentir fa anys una entrevista a Katharine Hepburn que deia: “M’estranya que jo que he fet pel·lícules estigui tan sobrevalorada, que s’entengui que la meva feina sigui tan important, jo em limito a fer una actuació”. Important és un metge, important, vaja, ho som tots en la mesura del que cadascú fa. És veritat que aquí un juga a futbol i fa un gol o una passada bona i sembla una cosa extraordinària. En canvi els que fan feina dia a dia, estan a l’hospital i cuiden a algú no són importants, no deixa de ser estrany. També he de dir una cosa, se sobrevalora als molt bons, no als bons. En Rafael no està sobrevalorat per jugar a tennis, sinó perquè juga molt bé a tennis. No tots els tennistes estan sobrevalorats ni tampoc tots els esportistes.\nTot això canvia quan les coses deixen d’anar de cara. És aquell punt injust que de vegades heu hagut de viure, quan diuen, per exemple, que en Rafael s’ha acomodat. Com es viu?\nPer a mi és constatar el que penso. Que diuen que està malament? Cap problema. Que s’ha acomodat? Això ja és gratuït perquè no ho saben. Estem en un país on acostumem a xerrar sense saber les coses. No s’ha acomodat. Quan tenim més problemes és quan ens agafem més ganes de fer-ho bé, per superar-los. I després, que un passi de fer-te grans adulacions en públic a després intentar enfonsar-te, és normal. Mira en Cristiano Ronaldo, que van passar de demanar que li donessin la pilota d’or a xiular-lo. Som així, què hem de fer? Tenim aquesta visió del món perquè estem en un món fanàtic on el fanatisme impera i les posicions han de ser encontrades, o blanc o negre, o amb mi o contra mi. No. Hi ha un terme mig i seria el més prudent.\nParles de tennis i la vida, i això és precisament el que reculls en el llibre que has publicat recentment, “Todo se puede entrenar”, basat en l’esport però que no és de l’esport.\nJo no he fet mai diferenciació del que faig a la pista o fora. Jo no he fet un entrenament ni he aplicat dins el tennis res que cregués que no fos bo per a en Rafael fora. Si jo per exemple penso que fer trampes és dolent a fora, no ho aplico a la pista. Un ha de ser correcte a fora i correcte a dins. El que no és possible és el que vaig escoltar fa molts anys a un jugador de futbol, que fora era un senyor i dins era un mal nano. Si ets un senyor fora ho has de ser dins el camp.\nUn concepte que també toques, i que té molta rellevància a la nostra societat, és el del talent. Existeix?\nSí, evidentment existeix, però molts cops està mal catalogat. Talent què és? Fer les coses d’una manera? De manera elegant? Jo he dit moltes vegades dilemes, qui té més talent, en Puyol o en Guti? Per a mi en Puyol, perquè el talent no és fer les coses de forma brillant, sinó fer el que l’esport et demana. I hi ha un altre tema, que el talent important és el final, no l’inicial. És el que has fabricat amb la feina junt amb el talent inicial.\n“M’agrada un tennis amb tàctica, diferents models de joc, on no tot sigui pegar el més fort possible”\nConjuntament amb el concepte del talent hi ha el del líder. Aquest neix o es fa?\nTot en la vida depèn, hi ha gent que neix i gent que es fa. Messi ha nascut per jugar a futbol, n’hi ha d’altres que han estat grans jugadors que s’han fet. Per ser destacat has de néixer amb condicions naturals, amb feina i condicions, millores. Però per ser un número u, Messi, Ronaldo, Federer, Rafael, Djokovic, has d’haver nascut amb condicions molt bones.\nAmb tot això que estem comentant, no sé si consideres que heu arribat a tocar l’èxit. Què és èxit i com ens el plantegem?\nPer mi hi hem arribat totalment. Hem arribat a l’èxit, no vull presumir, èxit professional total, és un dels millors de la història. No vull pecar d’humil però tampoc de fals. Una persona que ha guanyat 14 Grand Slams i 26 Master 1000, tot el que ha guanyat, ha tingut un gran èxit. Ara, aquest èxit és el més important de la seva vida? Crec que no, que hi haurà moltes més coses, però l’èxit professional és important en la vida de cada persona.\nPer a mi arribar a l’èxit és tenir una satisfacció personal. Ara, el que s’entén per èxit professional és el que ha fet en Rafael, guanyar el que ha guanyat. O el que fa en Messi, Cristiano… Si jo m’hagués imaginat que guanyaria 20 Grand Slams i en guanya 14, hauria tingut èxit? Sí, però jo no hauria estat satisfet personalment. Avui, personalment, em sento amb una gran satisfacció personal, he tingut la sort d’entrenar un jugador des que era un nen de 4 anys i a sobre és familiar meu. Màxima satisfacció.\nAmb tot el que heu viscut, amb aquesta satisfacció que ja tens, et veus molts més anys amb en Rafael o vols agafar un altre camí?\nJo el que em ve de gust és seguir amb en Rafael. M’ho passo bastant bé anant pel món amb ell i com que m’ho passo bastant bé, tinc la sort de fer el que m’agrada i amb el meu nebot, que és una persona aplicada, amb la qual cosa la feina és més fàcil.\nDes que vau començar, el tennis ha canviat molt, i darrerament has criticat el tennis actual perquè opines que el joc va massa de pressa.\nNo, jo no l’he criticat. Jo he donat la meva opinió del que jo crec que no m’agrada del tennis actual. A mi m’agrada més un altre tipus de tennis. El critico? No. Si hi ha la gent que vol jugar-lo d’una altra manera a com jo ho veig, cap problema. M’agrada un tennis amb tàctica, diferents models de joc, on no tot sigui pegar el més fort possible, m’agradaria veure jugadors com Federer, Dimitrov, Ferrer, Murray. Entenc que la següent generació del tennis va a fer un servei i una restada més determinant, perquè la gent cada cop és més alta i els materials et faciliten la feina. M’agradava més quan Orantes preparava els punts a base de tècnica. No ho dic perquè en Rafael demanant el canvi se senti favorit, perquè, si li preguntes, dirà que no, però jo entenc que el tennis és més guapo així.\n“M’agrada un tenis amb tàctica, diferents models de joc, on no tot sigui pegar el més fort possible”\nAixò canvia el joc. Pot afectar a l’afició, a l’assistència i el seguiment de l’esport?\nJo entenc que sí. Què va fer el futbol? Quan a italià 90 hi havia el “catenaccio”, pocs gols i es podia passar als porters, l’espectacle va deixar de ser atractiu. A Itàlia, principal exponent d’allò, els camps estaven buits. Es van fer dues modificacions: 3 punts per victòria i prohibir la cessió. Un joc més dinàmic que ha facilitat l’espectacle. Hi ha coses i aspectes de regles que faciliten un espectacle o altre. Entenc que el tennis està regit pel concepte anglosaxó i agrada un altre tipus de joc. Als americans els agrada el beisbol, on no sembla que hi hagi molta tàctica, o a la Fórmula Indy donen voltes a un circuit oval. Nosaltres tenim circuits amb corbes. Ells posen per davant les prestacions del cotxe a la dels conductors. Maneres de veure-ho. A mi m’agraden més els esports de pilota tàctica.\nUn exemple d’aquesta desafecció potser és el del tennis femení, que ha perdut espai mediàtic. No sé si ho veus així.\nJo crec que també al tennis masculí ha estat una casualitat que hi ha hagut uns jugadors que han marcat una època molt forta. Mai s’havia vist que tres jugadors dominessin el circuit tant temps i això ha creat una afició més gran pel tennis. Desconec el tennis femení, perquè no el segueixo, conec les quatre jugadores més importants, però jo em baso en un fet: abans la gent aplaudia més que ara. Quants partits bons veus ara? Amb aquestes super velocitats és complicat fer un tennis bonic. Vaig xerrar amb Olazábal i em va dir que al golf passa el mateix, que s’ha perdut el que feia Ballesteros. Avui en dia es mira de fer un drive el més lluny possible i després queda un cop fàcil. És el mateix al tennis. El servei a 200 i escaig i després et queda un cop fàcil.\nUna de les polèmiques del tennis espanyol dels darrers temps ha estat l’elecció de Gala León com a capitana de l’equip de la Copa Davis. No sé com veus tot plegat amb una mica de temps.\nAvui en dia vivim en un món de fanatisme i on impera la demagògia. Tens molt poc a fer. Em vaig limitar a dir unes coses de la Gala León que per res eren masclistes. Vaig dir que seleccionar la Gala era una sorpresa per a nosaltres, també per a tots els directius i periodistes, els jugadors, ningú s’esperava la decisió. Vaig afegir que creia que hi havia gent amb més mèrits, en aquells moments ser capità era una cosa de currículum. Ho havia estat Santana, Orantes, Moyà, Costa, Corretja, i pensàvem que en aquell moment ho seria Ferrero, Berasategui o Bruguera. No van seguir aquesta lògica, que és respectable, i vaig dir que era una sorpresa. Vaig afegir que li desitjava tota la sort del món, que no seria cap impediment perquè en Rafael seguís a l’equip de Copa Davis, encantats d’anar-hi, i vaig fer un comentari dient que és estrany perquè per la meva manera d’entendre això crees una incomoditat de vestuari. D’aquí es va treure el tema de masclisme, que no venia a res, perquè no vaig dir en cap moment que no fos capitana de la Copa Davis. Però jo puc considerar que està més o menys preparada, estic en el meu dret. No va més enllà d’aquí. Però tot el que dius avui en dia es treu de context perquè interessa fer soroll i es llegeixi una notícia.\nPolèmiques al marge, i parlant de la Davis, t’agradaria ser capità?\nNo crec que tingui els mèrits suficients. Clar que m’agradaria, m’agrada el tennis i m’agradaria estar involucrat en un futur. Però crec que hi ha molta gent per davant amb més mèrits. Bruguera, Ferrero, Feliciano, Robredo, Verdasco, Berasategui, en Rafael Nadal en el seu moment, Ferrer i tants d’altres estan davant. Jo no m’ho mereixo.\nPel que dius veig que penses que ha de ser un exjugador.\nAra sí. Jo, si després canvien de criteri i entenen que el capità ha de ser un entrenador, si consideren que jo sóc adient, doncs m’ho plantejaria. Entenc que és més normal que sigui un exjugador, perquè entenc la capitania de la Copa Davis com un pagament pel que s’ha fet en el món del tennis. Si un president té un altre criteri, doncs és acceptable. Considera que ha de posar una altra persona i s’han de canviar els criteris, i que els mèrits com a jugador no volen dir res? Perfecte, és el seu criteri. Jo no estaria massa d’acord però és el seu criteri, respectable.\nA la Fosbury parlem sempre d’una promesa. Sabent el que saps de tennis, quines creus tu que seran les del futur, que poden arribar a triomfar?\nAl tennis hi ha una generació nova que s’ha trobat a faltar aquests últims sis o set anys, perquè fa molt que els qui juguen els Màsters són els mateixos. Sortiran unes promeses que seran en el futur les que estaran als primers llocs. Noms? Andrey Rublev, Alexander Zverev, que no té molts resultats però serà un dels destacats, Borna Ćorić, Nick Kyrgios i Thanasi Kokkinakis. Al final un d’aquests joves serà a dalt.\nEns agrada que la gent que s’apropa a la Fosbury ens deixi el seu moment, el que anomenem moment Fosbury que l’ha marcat. Quin és el teu?\nGràcies a en Rafael he tingut molt bons moments. El primer Montecarlo va ser especial, el primer torneig. També el primer Roland Garros, el primer Winbledon, el Grand Slam, la primera Copa Davis va ser especial, a Sevilla guanyant a Roddick. Però també quan va ser campió d’Europa i del Món amb 14 anys. Jo he tingut molts moments Fosbury.\n“El futur? Andrey Rublev, Alexander Zverev, Borna Ćorić, Nick Kyrgios i Thanasi Kokkinakis”\nTONI NADAL: “M’AGRADA GUANYAR PERÒ NO A QUALSEVOL PREU”


Apartment in Zadar-Kozino IV Kožino Croàcia - Ofertes d'hotels amb els MILLORS DESCOMPTES EN LÍNIA Atenció al Client\nApartment in Zadar-Kozino IVApartament-, Kožino, Kožino, Croàcia, 0 - Veure al mapaApartment in Zadar-Kozino IVVeure més fotosVeure més fotosVeure totes les 24 fotos\nDissenyat tant per oci com per negoci, Apartment in Zadar-Kozino IV està situat idealment a Donje Petrcane; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment in Zadar-Kozino IV és compromet a que la seva estada sigui el més còmoda possible. Per anomenar algunes de les comoditats de l'hotel, hi ha habitació familiar. A més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió, nevera, rentadora per satisfer els clients més exigents. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Amb una localització ideal i amb comoditats imbatibles, Apartment in Zadar-Kozino IV no troba competidors en cap categoria.


Manual Matèries Menú superior Avaluacions Tancar l'avaluació i generar documentació\nTancar l'avaluació i generar documentació\nPer generar la documentació oficial i interna de l’avaluació corresponent\nUn cop s’ha convocat la reunió d’avaluació, el tutor d’un grup ha escrit l’acta i les notes són correctes i definitives, es pot, amb permís, tancar definitivament l’avaluació i emetre’n la documentació oficial o interna. Aquest permís, normalment, s’assigna al secretari acadèmic.\nConceptes del glossari relacionats: avaluació tancada, tancar avaluació, reunió d’avaluació, tancament global de l’avaluació\nTasques que hauríeu de saber fer abans de començar: Tancar una avaluació, Tancar l’avaluació final, Tancar l’avaluació extraordinària (ESO i Batxillerat), Convocar una reunió d’avaluació, Bloquejar o desbloquejar les notes d’una avaluació, Escriure l’acta de la reunió d’avaluació\nPermís necessari: Tancar l'avaluació (etapes).\n1. Des del bloc Matèries, accediu a Avaluacions. Apareixerà el llistat dels cursos als quals teniu permís incidir en les seves avaluacions.\n2. Un cop l’acta d'una avaluació està escrita, podeu fer clic a Tancar avaluació al final de la columna de l’avaluació escollida. Si el que voleu és obrir-ne una de tancada, cliqueu Obrir avaluació.\n3. Podeu emetre documentació, amb permís, clicant Documentació: Generar.\nPermís necessari: Veure i imprimir butlletins de notes per als alumnes.\nSi teniu el permís i no us apareix el botó podeu o bé tancar l'avaluació o bé activar la configuració Generar documentació sense tancar l'avaluació (id 54), a Administració > Tipus, configuracions i importacions/exportacions > Altres configuracions, per poder generar la documentació sense haver de tancar l'avaluació.\n4. Trieu els alumnes dels quals voleu emetre la documentació i en alguns casos el tipus de document que voleu generar. Cliqueu Generar.\nDes de l'avaluació final i l'extraordinària podeu seleccionar Alumnes promocionats per generar els documents només d'aquells alumnes als quals heu indicat, en les actes de les respectives avaluacions, que promocionen.\nEn aquesta pantalla no apareixen aquells alumnes donats de baixa en avaluacions anteriors. Els alumnes donats de baixa durant l'avaluació actual apareixen amb la data de baixa perquè decidiu si voleu generar-ne la documentació o no.\nEn els cursos de Batxillerat podeu generar documentació dels alumnes de només alguna de les modalitats amb els seleccionables.\n5. Podeu decidir qui ha de signar el full de confirmació de matrícula des d'Administració > Tipus, configuracions i importacions/exportacions > Altres configuracions > Firmant esquerre del full de confirmació de matrícula (id 603) i Firmant dret del full de confirmació de matrícula (id 604), amb les opcions següents: director/a, secretari/ària, pare/mare/tutor i sense firma.\nHeu de tenir en compte que, dos dies després d’haver tancat l’avaluació, les notes dels alumnes seran visibles des de la plataforma dels pares i mares i la dels alumnes.\nCal assenyalar que només seran visibles les notes d’aquelles matèries que estiguin tancades. Els butlletins sí que podran incloure aquestes notes, sempre que en el moment de generar-los marquem l’opció Mostrar totes les matèries, estiguin o no tancades.\nPer desar el lliurament dels documents que s'estan generant, com es pot fer també amb un sol alumne des de Gestió d'usuaris.\nPermet indicar una data, i especificar els destinataris del document: alumne (per entregar el document directament a l'alumne o als pares), nou centre (si es tracta d'un trasllat), ambdues opcions.\n— Mostrar només les matèries tancades: opció que s'ha de fer servir quan es generen els butlletins a final d'avaluació. El criteri a seguir ha de ser el mateix que el seguit a l'avaluació final, en la qual només s'han de tancar les matèries que hauran d'aparèixer en la documentació oficial.\n— Mostrar totes les matèries, estiguin o no tancades: opció que es fa servir en període de prova de generació de butlletins.\n— Document complet: inclourà tots els fulls de què consta el document\n— Pàgina referent al curs escolar actual: si només voleu imprimir la informació que fa referència al curs actual. Normalment, corresponen a les notes del curs. Si es tracta d'un curs final de cicle, les pàgines mostren notes de recuperació.\n— Pàgines referents a les dades personals: pàgines del document que fan referència a dades personals de l'alumne, adaptacions curriculars, observacions, dades d'escolarització, firmes, etc. És a dir, dades no acadèmiques.\n— Generar documentació per impressió a doble cara: si voleu preparar el document per imprimir a doble cara.\n— Espai per a la firma\n— Generar dues còpies dels butlletins per als diferents responsables: es generaran dues còpies del butlletí de tots els alumnes que, a la seva fitxa, tinguin activada l'opció Enviar informació per separat.


Vocalia d’Alimentació i Nutrició: objectius i grups de treball - Blog COFBBlog COFB\nEstàs aquí: Inici > Món col·legial > Vocalia d’Alimentació i Nutrició: objectius i grups de treball\nReunió de treball de la Vocalia d’Alimentació i Nutrició a la seu col·legial (19 de març). La vocal d’aquesta àrea del Col·legi és Anna Bach i Faig, a l’esquerra.\nUn dels objectius principals de la Vocalia d’Alimentació i Nutrició del Col·legi és consolidar el paper del farmacèutic com a professional promotor de la salut en temes de consell i educació nutricional. Per això treballa per proporcionar eines al farmacèutic d’oficina de farmàcia com guies sobre consell alimentari, etiquetatge, interacció aliment-medicament, etc., així com per dotar-lo de formació científica actualitzada en l’àrea d’alimentació, nutrició i dietètica. Aconseguir l’especialització del farmacèutic en aquestes àrees a partir d’una formació addicional reconeguda per una Universitat del país és una de les finalitats que s’ha proposat la Vocalia. Cal dir que el desenvolupament de projectes en l’àrea de l’alimentació en el marc de la multidisciplinarietat també forma part de les seves activitats.\nEn què estan treballant els grups de treball de la Vocalia?\nGrup de Complements alimentosos. En aquest moment s’està centrant en l’elaboració de fitxes pràctiques de complements destinades als farmacèutics comunitaris (ús, evidència, pautes de dosificació i riscos, etc.).\nGrup de Promoció de la Salut. L’obesitat és el tema al qual s’està prestant especial atenció des de la Vocalia, sobretot l’obesitat infantil. S’està dissenyant una intervenció pilot per a la prevenció del sobrepès i l’obesitat infantil i juvenil a la farmàcia comunitària a través de la promoció d’estils de vida saludables en el marc del Comitè Operatiu de Prevenció i Salut Comunitària (COPISC).\njosepa quer domingo\ngener 22, 2016 de 8:19 pm\nem convé saber l’any creació vocalia d’alimentació. 198x\ngener 26, 2016 de 12:57 pm\nLa Vocalia d’Alimentació del COFB es va crear l’any 1980.


Un estudi en 'casals' revela una menor taxa de contagi entre els menors\nPublicat 26/8/2020 15:15:15 +02:00CET\nS'ha realitzat durant cinc setmanes a 1.900 participants en campaments d'estiu\nUn estudi elaborat per l'Hospital Sant Joan de Déu en 'casals' d'estiu de l'àrea de Barcelona ha revelat una menor taxa de reproducció en els menors que la que presentava la població general i la importància del rentat de mans en les activitats per reduir els contagis.\nSegons l'estudi, que ha presentat aquest dimecres resultats preliminars, els nens participants van transmetre la malaltia a altres menors i adults amb un nombre bàsic de reproducció local (R0) del 0,3, unes sis vegades inferior al de la població general en aquesta àrea geogràfica que en aquest moment se situava entre l'1,7 i 2.\nL'estudi va seguir durant cinc setmanes a 1.905 persones, entre nens i monitors, de 22 'casals' de l'àrea de Barcelona, en els quals es van detectar 39 casos --30 nens i 9 monitors--, i els 30 casos pediàtrics van estar en contacte amb 253 persones, de les quals 12 van contreure la infecció, la qual cosa suposa un 4,7%, han explicat la coordinadora de l'estudi, Yolanda Jordán, i el cap de Pediatria de l'hospital, Juanjo García.\nLa major part dels casos índex pediàtrics detectats (22) no han transmès cap infecció en els campaments, cinc ho han fet a un contacte, dos a dos comptats i un a tres contactes.\nL'estudi ha evidenciat que existeix una alta correlació entre la incidència de la infecció en la població general i els casos detectats en els 'casals' de la mateixa zona, la qual cosa demostra que els participants en les activitats d'estiu no han estat grans transmissors de la malaltia i que el garbellat en àrees d'alta incidència pot ser molt efectiu.\nGarcía ha explicat que es prenien setmanalment mostres mitjançant una PCR de saliva en un estudi "singular i únic al món" en el qual han participat una sesentena de professionals de camp, a més d'experts nacionals i internacionals.\nJordán ha apuntat que l'estudi permet esbrinar que els menors de 12 anys tenen la mateixa capacitat de transmissió que aquells amb edats compreses entre els 13 i 17 anys, i l'eficàcia dels grups de convivència estable, que ajuden la traçabilitat dels casos i realitzar quarentenes selectives.\nLa coordinadora de l'estudi també ha emfatitzat que aquells campaments en els quals el rentat era de més de cinc vegades al dia la taxa de transmissió era més baixa que la d'aquells que ho feien amb menor freqüència, la qual cosa pot arribar a ser una "bona mesura" per a les escoles.\nTant García com Jordán han assegurat que les dades que desprèn l'estudi poden ajudar en la tornada a les aules, encara que les condicions i volum de nens és diferent, ja que aporta "pistes" per reobrir les escoles d'una forma segura.\nLa consellera de Salut de la Generalitat, Alba Vergés, ha assenyalat que estudis com el de Sant Joan de Déu ajuden a construir evidència científica, i ha dit que dóna pistes per orientar a les escoles.\nHa dit que avala com "adequades" algunes decisions preses per la Generalitat com el constant rentat de mans i els grups estables de convivència, i ha insistit a treballar perquè la volta a les escoles sigui en les millors condicions.